|  |  |
| --- | --- |
| Szent-Györgyi-01 | OM azonosító: 203029Felnőttképzési nyilv.vételi szám: E-001278/20155600 Békéscsaba, Gyulai út 53-57.Tel.: +36 66/323-022Fax: +36 66/321-346[www.bszc.hu](http://www.bszc.hu/)E-mail: szent-gyorgyi@bszc.hu |

**Tájékoztató**

**a gyermekétkeztetés igényléséhez 2025/2026. tanévre**

Kedves Szülők, Gondviselők!

Az étkezés igényléséhez az alábbi összefoglaló tájékoztatást adjuk:

A szeptemberi étkezéshez a nyilatkozatok és igazolások leadási határideje:

* **2025. augusztus 21.** személyesen, vagy
* postai úton a BSzC Szent-Györgyi Albert Technikum és Kollégium, 5600 Békéscsaba, Gyulai út 53-57. címre, vagy
* E-mailbe a: szgyagazdi@gmail.com címre

Az ingyenes és kedvezményes étkeztetés biztosításához az „Igénylőlap intézményi gyermekétkeztetés igényléséhez” nyomtatványon szereplő dokumentumok benyújtása szükséges.

Az általános szabályok szerint a kedvezmények biztosításának kezdő időpontja rendszeres gyerekvédelmi támogatás esetén a határozatban megjelölt időpont, 3 vagy több gyerekes családhoz tartozó, tartósan beteg, SNI, nevelésbe vett, utógondozott gyermek esetén az igazolás benyújtásának napját követő nap. Az eltartott gyermekek számának változása esetén a kedvezmény a bejelentést követő hónap első napjától illeti meg az igénylőt.

Az igénylő, az ingyenes és kedvezményes étkezés igénybevételének jogcímével kapcsolatos körülményekben bekövetkező változásokat 15 napon belül köteles bejelenteni az intézmény vezetőjének.

Tartós betegség esetében csatolni kell a Magyar Államkincstártól kapott érvényes igazolást,diétás étkezés igényléséhez pedig a betegséget igazoló szakorvosi igazolást. Betegség és egyéb távollét miatt a lemondásokat a hiányzás előtti nap 08.30 -ig lehet jelezni az étkezési ügyintézőnél személyesen, vagy az alábbi telefonszámon: (06-66-323-022)

Az étkezést minden hónapban utólag kell kifizetni. A számlázás a hónap utolsó munkanapját megelőző munkanapon történik. A gyermekek napközbeni ellátásának intézményi térítési díjait Békéscsaba Megyei Jogú Város Önkormányzat Közgyűlésének a személyes gondoskodást nyújtó alapellátásokról és térítési díjakról szóló 10/2014. (IV. 30.) önkormányzati rendelete tartalmazza.

A tanulók étkezési kártyával tudnak étkezni, aminek letéti díja 500.- Ft. Ezen összeget a kártya átvételekor kell befizetni.

Békéscsaba, 2025. május 31.

 Tálas Csaba Bondár Mihályné

 igazgató étkezési ügyintéző